Vandag in Woorde: DOM deur Kreatiewe bestuurder | Bydraes | Woes - Kreatiewe platform vir Afrikaans
Tuis > Bydrae-Kategorieë > Woes-nuus
Bladsye: 1 2 3 4 5 6 > Kies vir my 82 83 Laaste › Temas ▼
Die dood (3)
Die lewe (89)
Die natuur (58)
Eg Suid Afrikaans (169)
Sosiale kommentaar (162)
Titel: Vandag in Woorde: DOM
Aantal woorde: 270
Datum gepubliseer: 15 Apr 2015
Die tema vir hierdie week se Vandag in Woorde is DOM. Dit maak nie saak hoe hoog jou IK, jou status, jou salaris of jou bankbalans is nie. Iewers in jou lewe het jy al ’n DOM ding aangevang. As jy nou hier op ons werf in die stof rond skrop en van jou DOM vertel, dan red jy dalk een van ons van die einste DOM.
Die eintlike rede hoekom ek DOM as tema gekies het, is omdat ek weer deesdae voel dat ek al DOM-mer word as ek so om my rondkyk en waarneem. Veral as ek na omstandighede in ons land kyk en die besluite wat die kabinet maak. Ek probeer my uiterste om nie negatief te raak nie, maar teen DOM het ek geen raad nie. Daar is nie eers ’n pil of stropie of inspuiting of serum of selfs ’n setpil teen DOM nie. My kind praat van so DOM soos grond. En my pa het gepraat van so toe soos ’n klei-os se linker oor. Dit voel vir my ek is op pad na daai graad van DOM.
Vertel ons van DOM dinge wat jy sien en beleef. Vertel ons van die DOM dinge wat jy gereeld aanvang of die mense in jou gesin of by jou kantoor. Sommige DOM maak my briesend en ander DOM laat my giggel. Seblief tog gee my iets om oor te giggel, sodat ek minder DOM sal voel. Of altemit nie so allenig in my DOM nie.
Vandag nooi ek jou uit om slim genoeg te wees om vir ons ’n DOM bydrae te maak.
Lees ander Woes-nuus artikel deur Kreatiewe bestuurder
Rapporteer foute/ongewenste inligting rakende die nuusstuk
Stuur e-pos aan vriende aangaande hierdie nuusstuk
Druk hierdie woes-nuusstuk
Lees soortgelyke Woes-nuus artikel
Vorige woes-nuus item Volgende woes-nuus item
Vandag in Woorde: GELUIDE
Vandag in Woorde: KOSBAAR
Eg Suid Afrikaans Sosiale kommentaar Humor